Kõik  menetlused peavad vastama ELi õiguse põhimõtetele, nagu läbipaistvus, mittediskrimineerimine, konkurents, vaba liikumine, vastastikune tunnustamine, proportsionaalsus, konfidentsiaalsus, tõhusus. Nende põhimõtete järgimine on kohustuslik ka selliste avalike hangete lepingute puhul, mille on alla kirjutanud kolmas avalik-õiguslik või eraõiguslik isik, kellele tellija on andnud eri- või ainuõigused avaliku teenuse osutamiseks. Järgmisi valdkondi käsitlevaid siseriiklikke eeskirju võib kohaldada, kuid need peavad  olema kooskõlas kehtiva ELi õigusega: kõlblus, avalik kord, avalik julgeolek, tervishoid, inimeste ja loomade elu, töötingimused ja tööohutus, teabe elektrooniliste vahenditega edastamise ohutus, turvalisus, konfidentsiaalsus, eraelu puutumatus, sertifitseerimine, keskkond, väär asjaajamine, tegevuse või kutsealaga tegelemise tingimusi puudutavad eeskirjad jne.